Document ID: /roh_data/filtered/Billingualer_Corpus_interleaved-de-rm.jsonl.gz/316

This is a text translated from German to Rumantsch Grischun.
Ja zur Bereinigung des Bündner Rechts

Graubünden befasst sich mit einem bisher in der Schweiz einmaligen Projekt: Das kantonale Recht wird gründlich ausgeforstet. Nach der bereits erfolgten Bereinigung auf der Stufe Regierungsverordnungen soll in einem zweiten Schritt der Hebel bei den Gesetzen und Grossrats-Verordnungen angesetzt werden. Die Vorberatungs-Kommission des Grossen Rates begrüsst das Vorhaben, schlägt aber in einzelnen Bereichen Änderungen zur regierungsrätlichen Vorlage vor.

Das Projekt "Verwesentlichung und Flexibilisierung der Rechtsetzung und Rechtsanwendung" (VFRR) ist eine Chance für den Kanton Graubünden, seine Rechtsordnung gezielt in Ordnung zu bringen. Überflüssige Regelungen sollen abgebaut und schlecht geratene oder schlecht gewordene Regelungen verbessert werden. Effizienz und Bürgernähe der Staatsverwaltung sollen dadurch nachhaltig verbessert werden.

Unter dem Präsidium von Grossrat Thomas Casanova und im Beisein der Regierungsmitglieder hat sich die grossrätliche Vorberatungskommission nach einer ersten Sitzung zum Eintreten vorerst in den fünf Kommissions-Ausschüssen und anschliessend an drei Sitzungen der Gesamtkommission eingehend mit der regierungsrätlichen Botschaft befasst. Diese sieht vor, vier Gesetze und 15 Grossrats-Verordnungen aufzuheben sowie 13 Gesetze und zehn Grossrats-Verordnungen zu ändern. Eintreten auf das Geschäft war unbestritten. Die Kommission begrüsst das Vorhaben. Während die vorgeschlagenen Aufhebungen ebenfalls unbestritten geblieben sind, setzt die Kommission bei den Änderungen in verschiedenen Bereichen eigene Akzente; so etwa beim:

- Volksschulengesetz: Der Fächerkanon im Pflicht- und Wahlfachbereich soll vom Grossen Rat und nicht von der Regierung festgelegt werden. Die Mindestschülerzahlen für Primarschulen, Kleinklassen, Realschulen sowie Handarbeits- und Hauswirtschaftsabteilungen sollen nicht erhöht werden.

- Gemeindegesetz: Der Ausschluss der gleichzeitigen Einsitznahme von verwandten oder verschwägerten Personen in Gemeindebehörden soll weiterhin im kantonalen Recht geregelt werden. Die Regelung des Amtszwangs soll den Gemeinden überlassen werden.

- Landwirtschaftsgesetz und Landwirtschaftsverordnung: Für einen Selbsthilfefonds des Bündner Bauernverbands zur Förderung des Rindviehabsatzes und die Beitragspflicht des Kantons und der Rindviehbesitzer soll die gesetzliche Grundlage im kantonalen Recht beibehalten werden. Die Amtszeit der Mitglieder der Landwirtschaftskommission soll auf zwölf Jahre beschränkt werden. In der Verordnung soll ausdrücklich festgeschrieben werden, dass der Vollzug der Betriebshilfe und der Investitionskredite der Landwirtschaftlichen Kreditgenossenschaft obliegt.

- Filmverordnung Der Vollzug der Filmverordnung soll vereinfacht und ganz den Gemeinden übertragen werden. Dadurch kann die kantonale Filmkommission aufgehoben werden. Das Zutrittsalter soll grundsätzlich von den Betriebsinhabern festgelegt werden. Die Gemeinden können es aber unter bestimmten Voraussetzungen erhöhen.

Einige Vorlagen diskutierte die Kommission kontrovers, so namentlich:

- Personalverordnung Eine kleine Kommissionsminderheit will auf die Vorlage nicht eintreten, weil sie eine Schlechterstellung der Mitarbeitenden mit sich bringe und dem Gedanken der partnerschaftlichen Arbeitsverhältnisses nicht Rechnung trage. Die Kommissionsmehrheit ist demgegenüber für Eintreten. Die Vorlage beachte die speziellen bündnerischen Verhältnisse, bringe eine Annäherung an das private Arbeitsrecht und berücksichtige auch verschiedene Anliegen der Personalverbände.

- Gesetz über Bergführer- und Skisportwesen Für die Kommissionsmehrheit ist die in der Botschaft vorgesehene Liberalisierung angemessen. Einer Kommissionsminderheit geht sie zuwenig weit. Sie will, dass im erschlossenen Pistengebiet die Lehrtätigkeit für Jedermann freigegeben wird.

- Fischereigesetz Eine Kommissionsminderheit möchte, dass ein allfälliger Regalertrag zweckgebunden für Fischereimassnahmen verwendet wird, statt diesen in die Staatskasse fliessen zu lassen. Die Mehrheit erachtet hingegen die Regelung gemäss Botschaft als sinnvoller, weil auch allfällige Defizite des Fischereiwesens zu Lasten des allgemeinen Haushalts gehen würden.

Soweit schliesslich der vom Grossen Rat bereits einmal genehmigte Massnahmenplan Haushaltsgleichgewicht 1999 im Rahmen des VFRR-Projekts umgesetzt werden soll, schlägt die Kommission lediglich in einem Bereich eine Änderung vor: Bei sehr finanzschwachen Gemeinden sollen weiterhin kantonale Beiträge an die Besoldung der Lehrkräfte ausgerichtet werden.

Die Beratungen in der Kommission haben gezeigt, dass das Vorhaben zwar umfangreich und komplex, bei entsprechender Vorbereitung aber zu bewältigen ist.

Gremium: Grossrätliche Vorberatungs-Kommission

Quelle: dt Grossrätliche Vorberatungs-Kommission

Data: 10.03.2000

In gea tar la repassada dal dretg grischun

Il Grischun s'occupa d'in project enfin uss unic en la Svizra: il dretg chantunal vegn repassà cun egl critic. Suenter la repassada gia succedida sin il stgalim da las ordinaziuns da la regenza vegn ins a cuntinuar en in segund pass cun las leschas e cun las ordinaziuns dal cussegl grond. La cumissiun predeliberanta dal cussegl grond approva il project, propona dentant en singuls secturs midadas dal project da la regenza.

Il project "Essenzialisaziun e flexibilisaziun da la legislaziun e da l'applicaziun dal dretg" (EFLAD) è ina schanza per il chantun Grischun da metter sistematicamain en urden ses urden giuridic. Reglamentaziuns nunnecessarias duain vegnir eliminadas, quellas ch'èn betg gartegiadas u daventadas nunduvrablas duain vegnir meglieradas. Uschia vul ins meglierar a moda persistenta l'effizienza da l'administraziun dal stadi che duai er daventar pli manaivla als burgais.

Sut il presidi da deputà Thomas Casanova ed en preschentscha dals commembers da la regenza è la cumissiun predeliberanta dal cussegl grond, suenter ina emprima sesida d'entrada, s'occupada intensivamain dal messadi da la regenza. Quai è succedì l'emprim en las tschintg giuntas da cumissiun e pli tard en trais sesidas da la cumissiun cumplessiva. Il messadi prevesa d'abrogar quatter leschas e 15 ordinaziuns dal cussegl grond sco er da midar 13 leschas e diesch ordinaziuns dal cussegl grond. L'entrada en la fatschenta n'è mai stada contestada. La cumissiun approva il project. Entant che las abrogaziuns proponidas èn medemamain restadas incontestadas, metta la cumissiun agens accents tar las midadas sin differents secturs, uschia per exempel tar:

- la lescha davart las scolas popularas: Il canon da roms sin il sectur dals roms obligatoris e facultativs duai vegnir fixà dal cussegl grond e betg da la regenza. Ils dumbers minimals da scolars per scolas primaras, classas pitschnas, scolas realas sco er partiziuns da lavur a maun e da tegnairchasa na duain betg vegnir augmentads.

- la lescha da vischnancas: l'exclusiun che persunas parentas u parentadas na pon betg far part il medem temp d'autoritads communalas duai vegnir reglada er en il futur en il dretg chantunal. I duai esser chaussa da las vischnancas da reglamentar l'obligaziun d'acceptar l'elecziun en in uffizi.

- la lescha d'agricultura e l'ordinaziun d'agricultura: En il dretg chantunal duai vegnir mantegnida la basa legala per in fond d'agid a sasez da l'uniun purila dal Grischun per promover la vendita da muvel bovin e per l'obligaziun da contribuziun dal chantun e dals proprietaris da muvel bovin. Il temp d'uffizi dals commembers da la cumissiun agricula duai vegnir limitada a dudesch onns. En l'ordinaziun duai vegnir fixà explicitamain che l'execuziun da l'agid als manaschis e dals credits d'investiziun cumpetia a la societad cooperativa da credit agricula.

- l'ordinaziun davart ils films: L'execuziun da l'ordinaziun davart ils films duai vegnir attribuida dal tuttafatg ed a moda simplifitgada a las vischnancas. Tras quai po vegnir abrogada la cumissiun chantunala da films. La vegliadetgna d'admissiun duai vegnir fixada da princip dals proprietaris dal manaschi. Las vischnancas la pon dentant auzar sut tschertas premissas.

Insaquants projects ha la cumissiun discutà a moda cuntraversa, sco per exempel:

- l'ordinaziun davart il persunal Ina pitschna minoritad da la cumissiun na vul betg discutar il project, perquai ch'el portia ina pegiuraziun da la posiziun dals collavuraturs e na resguardia betg il patratg da la relaziun da lavur collegiala. La maioritad da la cumissiun percunter è per entrar en chaussa. Il project resguardia las relaziuns particularas dal Grischun, portia ina avischinaziun al dretg da lavur privat e resguardia er differents giavischs da las federaziuns dal persunal.

- la lescha davart ils guids da muntogna ed il sport da skis Per la maioritad da la cumissiun è la liberalisaziun previsa en il messadi commensurada. Per ina minoritad da la cumissiun va ella memia pauc lunsch. Ella vul che mintgin possia instruir quests sports en il territori avert da pistas.

- la lescha davart la pestga Ina minoritad da la cumissiun vuless ch'in eventual retgav da regal vegnia lià ad in intent e duvrà per mesiras da pestga empè da metter quel en la cassa dal stadi. La maioritad percunter considerescha la reglamentaziun tenor il messadi sco pli raschunaivla, perquai che er eventuals deficits da la pestga giessan a charg dal budget general.

Uschenavant ch'il plan da mesiras equiliber da finanzas 1999, gia ina giada approvà dal cussegl grond, duai vegnir realisà en il rom dal project EFLAD, propona la cumissiun be ina midada en in sectur: En cas da vischnancas cun finanzas fitg flaivlas duain vegnir pajadas er en il futur contribuziuns chantunalas a la salarisaziun da las persunas d'instrucziun. Las tractativas en la cumissiun han mussà ch'il project è bain voluminus e cumplex, ch'igl è dentant pussaivel da dumagnar quel cun ina preparaziun correspundenta.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 10.03.2000